Inštitút slobody a podnikania je v tomto medzinárodnom projekte exkluzívnym partnerom pre Slovenskú republiku. Projekt je vedený inštitútom IMD zo Švajčiarska, jeho výskumným centrum pre konkurencieschopnosť (IMD WCC) s 30 ročnými odbornými znalosťami v oblasti konkurencieschopnosti krajín. Index konkurencieschopnosti ekonomík, publikovaný už od roku 1989, porovnáva a hodnotí 164 rozličných kritérií, ktoré sú združené v štyroch základných oblastiach – ekonomický rozvoj, efektivita vlády, efektivita podnikov a infraštruktúra, pričom každá z týchto oblastí má 5 sub-faktorov. Dve tretiny výsledkov predstavujú „tvrdé“, objektívne údaje, ako napríklad štatistiky o každej krajine, a sú pre potreby indexu získané zo správ medzinárodných organizácií. Zvyšnú tretinu údajov predstavujú odpovede z prieskumu, ktoré boli vykonané v 1.-2. štvrťroku 2023.Tieto subjektívne hodnotenia boli získané na základe prieskumu u viac než 6 400 top manažérov zo všetkých krajín, pričom zo Slovenska sa prieskumu zúčastnilo takmer sedemdesiat riaditeľov a vedúcich pracovníkov súkromných podnikov.  Medzi najdôležitejšie objektívne faktory, obsiahnuté v indexe, sa radí porovnávanie úrovne hospodárskeho rastu, národného bohatstva, toku investícií, obchodnej a platobnej bilancie, zamestnanosti, úrovne cien, stavu, vývoja a deficitov verejných rozpočtov, produktivity práce, vzdelanosti, úrovne technológií, výskumu, zdravotnej starostlivosti a mnohých ďalších. Top manažéri významných podnikov ďalej v prieskume verejnej mienky hodnotili úroveň legislatívneho prostredia, vymáhateľnosti práva, štátnych zásahov, korupcie, zahraničných vzťahov, vplyvov globalizácie, hodnotového systému a iných. Tlačová správa 2021 Tlačová správa 2022 Tlačová správa 2023